Επιμένουν στις κινητοποιήσεις τους οι εργαζόμενοι στο μετρό οι οποίοι θα πραγματοποιήσουν στάση εργασίας το βράδυ της Τετάρτης.

Συγκεκριμένα, οι συρμοί του μετρό θα ακινητοποιηθούν από τις 21:00 το βράδυ έως και το τέλος της βάρδιας.

Υπενθυμίζεται ότι για την Πέμπτη προγραμματίζουν 24ωρη απεργία στο μετρό. Ετσι, στην πράξη οι συρμοί θα ακινητοποιηθούν από το βράδυ της Τετάρτης ως τα ξημερώματα της Παρασκευής.

Το Σωματείο Εργαζομένων Λειτουργίας Μετρό Αθηνών σε ανακοίνωσή του αναφέρει, μεταξύ άλλων, ότι αντιδρά στα σχέδια για ιδιωτικοποίηση των αστικών συγκοινωνιών.